text: ওপ্পানা () হল দক্ষিণ ভারতের কেরল রাজ্যের ম্যাপিলা (কেরলার মুসলিম) সম্প্রদায়ের মধ্যে একটি জনপ্রিয় সামাজিক বিনোদন। এটি সগ্র কেরলে, বিশেষ করে মালাপ্পুরমে অত্যন্ত প্রচলিত। ওপ্পানা শব্দটি আরবি শব্দ "আফনা" থেকে উদ্ভূত বলে মনে করা হয় পুরানো দিনগুলিতে, মুসলিম বিবাহ উপলক্ষে ওপ্পানার সূচনা হয়েছিল। তবে কেরালায়, এই শিল্পকলাটি ছাত্র সম্প্রদায়ের যুব উৎসবে পরিদর্শন শিল্পকলা হিসাবে বেশ জনপ্রিয়তার সাথে পুনরুজ্জীবিত হয়েছে। সমস্ত মুসলিম বিবাহের অংশ হিসাবে এটি বহুল পরিচিত হলেও, মারকাকল্যাণম, একটি বায়সারিয়িক্কাল এবং নালপ্পাথুকলি উপলক্ষে ওপ্পানা পরিবেশিত হয়।
  
  প্রদর্শন
  ওপ্পানা সাধারণত মহিলা দ্বারা উপস্থাপিত হয়, বিবাহের দিনে সংগীতশিল্পী সহ প্রায় পনেরো জন নৃত্য করে। নববধূ সুন্দর পোশাক পরিধান করে, সোনার অলঙ্কারে আবৃত হয় এবং তার হাতের তালু এবং পাদদেশে মাইলানচি (হেনা)র জটিল নকশা আঁকা হয়। সে নর্তকীদের বৃত্তের মাঝে  পিটাম (চেয়ার) এ বসে থাকে। সে এই অনুষ্ঠানের প্রধান দর্শকের মর্যাদা পায়। তাকে ঘিরে সঙ্গীত ও নৃত্য চলতে থাকে। তারা গান গায়, হাততালি দিয়ে তাল রাখে এবং সরল পদক্ষেপে বধূকে ঘিরে নৃত্য করে। দুই বা তিনটি মেয়ে গান শুরু করে এবং বাকিরা সমবেতভাবে তাতে যোগ দেয়।
  
  অনেক সময় বিবাহের পাত্রের বিনোদনের জন্য পুরুষরা ওপ্পানা উপস্থাপন করে। সাধারণত নিকার (বিবাহ) উদ্দেশ্যে পাত্র তার পাত্রীর বাসস্থানের দিকে রওয়ানা হওয়ার ঠিক আগে এই অনুষ্ঠানটি ঘটে থাকে। অনেক সময় পাত্র মনিয়ারাতে প্রবেশ করার সময়েও এই বিনোদনমূলক অনুষ্ঠানটি ঘটে থাকে।
  
  ব্যবহৃত বাদ্যযন্ত্র  
  হারমোনিয়াম, তবলা, গঞ্জিরা এবং এলথালাম এই অনুষ্ঠানের জন্য ব্যবহৃত বাদ্যযন্ত্র। এই উপলক্ষে কেবল ম্যাপিলাপাত্তু গান করা হয়।
  
  ব্যুৎপত্তি ও রীতি  
  ওপ্পানা শব্দটি একটি আরবি শব্দ আফনা থেকে উদ্ভূত হতে পারে। ওপ্পানা দুই ধরনের রয়েছে, একটি ওপানা ছায়াল এবং অন্যটি ওপ্পানা মুড়ুক্কাম। ওপ্পানা ছায়াল পরিবেশনের সময় নৃত্যশিল্পীরা হাততালি দেয় না। এটি যদি ছায়াল দিয়ে শুরু হয় তবে এটি কেবল ছায়াল দিয়েই শেষ হবে।
  
  আরো দেখুন 
   Duff Muttu
   Mappila Paattu
   Kuthu Ratheeb
   Mappila
   Kerala Folklore Akademi
  
  তথ্যসূত্র
  
  বহিঃসংযোগ
  
  বিষয়শ্রেণী:কেরলের নৃত্য
title: ওপ্পানা